ČETRTEK, 23. 4. 2020

Dobro jutro, dober dan. No, saj vidiš, da gre hitro. Samo še danes in jutri. Potem pa teden dni počitnic!!!!!

Predmeti: MAT, SLJ, SLJ, SPO

**MATEMATKA** – Pisno preverjanje znanja

* Pripravi si delovni zvezek, peresnico in ravnilo.
* Pri matematiki te danes čaka PREVERJANJE ZNANJA. Ker bo tokrat potekalo malo drugače, bodi vseeno pošten-a in delaj sam-a, brez pomoči in brez iskanja rešitev po zvezku. Le tako boš ugotovil-a ali res znaš dovolj ali ne. V četrtem razredu boš moral-a vse to obvladati, zato ne goljufaj in rešuj samostojno. To je v tvoje dobro. Rešuj največ 45 minut.
* Odpri delovni zvezek ter reši naloge na straneh 107 in 108. Pri risanju uporabljaj svinčnik in ravnilo. Rešene naloge mi pošlji v pregled.

SREČNO in VESELO NA DELO!

**SLOVENŠČINA** – Nagajivi L

* Pripravi si šolski zvezek in peresnico.
* Če imaš možnost, prosi starše, naj ti natisnejo spodnji učni list. Prilepi ga v šolski zvezek in ga reši. Če tiskalnika nimaš, naloge prepiši in jih reši.

**PISANJE IN BRANJE BESED S ČRKO L** 23. 4. 2020

1. **Preberi besede. Kaj opaziš? Črko L na koncu besede obkroži z rdečo barvico.**

TEKEL SKAKAL HODIL PRIŠEL POKUKAL

PRIPOVEDOVAL VIDEL NOSIL NATRESEL

Opazim, da \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. **Najprej ustno spremeni zgodbico o deklicah tako, da bodo v njej nastopali dečki. Spremenjeno zgodbico nato zapiši v zvezek.**

Nekoč so živele tri prijateljice. Hodile so v šolo in obiskovale krožke. Maja je kotalkala in ustvarjala z glino. Tina je igrala namizni tenis in risala. Lana je nastopala z lutkami in smučala. Pogosto so se skupaj igrale.

Kaj ugotoviš? Kako si izgovoril-a rdeče obarvan l? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. **Besede glasno beri in se poslušaj, kako jih izgovarjaš. Nato na prazno črto napiši besede, kot bi jih povedala deklica.**

Tekel \_\_\_\_\_\_\_\_\_\_\_\_\_, nesel \_\_\_\_\_\_\_\_\_\_\_\_\_\_\_\_, povabil \_\_\_\_\_\_\_\_\_\_\_,

preskočil \_\_\_\_\_\_\_\_\_\_\_\_\_\_\_\_, pohvalil \_\_\_\_\_\_\_\_\_\_\_\_\_\_\_\_\_\_.

1. **Glasno preberi spodnje besede in jih razvrsti v dve skupini:**
2. Izgovorimo L - obkroži z rdečo barvico
3. Izgovorimo U - obkroži z zeleno barvico

pol, orel, dolg, volna, čoln, fižol, stol, žolna, vozel, cel, žival,

gol, val, polž, sol, krokodil, vogal, šal, bil, pisal

**Kaj misliš, se pravilno napiše domov ali domol?**

**SPOZNAVANJE OKOLJA – Naši prazniki**

Med počitnicami, natančneje 27.4.2020 praznujemo državni praznik DAN UPORA PROTI OKUPATORJU. Da boš lažje razumel-a kaj to pomeni in kaj praznujemo si oglej spodnja posnetka.

<https://www.youtube.com/watch?v=OTd9D2DYm-s>

<https://www.youtube.com/watch?v=BenxAUePQB4>

Mesec maj začnemo s praznikom dela. To, da sta to 1. in 2. maj, že veš. Zakaj in kaj praznujemo, si tudi oglej na spodnjih posnetkih.

<https://www.youtube.com/watch?v=qqg6-lt4IpM>

<https://www.youtube.com/watch?v=dAMn6SmaD8s>

Upam, da sedaj lažje razumeš, zakaj praznujemo praznik dela.

* Vzemi zvezek, napiši naslov NAŠI PRAZNIKI (tudi datum) ter prepiši spodnji zapis. Nato še nariši, kar ti je od posnetkov ostalo najbolj v spominu.

Zapis v zvezek:

NAŠI PRAZNIKI 23. 4. 2020

27. 4. – DAN UPORA PROTI OKUPATORJU

(nariši)

1. IN 2. MAJ – PRAZNIK DELA

(nariši)

(konec zapisa)

Pa še to. Pred prvim majem pri nas prižigamo kresove in postavljamo mlaje. Zakaj to počnemo, si poglej na spodnjem posnetku.

<https://www.youtube.com/watch?v=b6iJh3MuxIg>

Dobro in uspešno delaj in poskrbi za dovolj odmora. Lepo te lepo pozdravljam.

Tvoja učiteljica Urška